บาทเปิด 32.41 บาทต่อดอลลาร์ แกว่งกรอบแคบ
เงินบาทเปิดตลาด 32.41 บาทต่อดอลลาร์  แนวโน้มแกว่งกรอบแคบ รอดูผลประชุมเฟด-สงครามการค้าสหรัฐฯและจีน
25 ก.ย. 2561

เงินบาทเปิดตลาด 32.41 บาทต่อดอลลาร์  แนวโน้มแกว่งกรอบแคบ รอดูผลประชุมเฟด-สงครามการค้าสหรัฐฯและจีน
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 32.41 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 32.42/43 บาท/ดอลลาร์
ล่าสุดเงินบาทอยู่ที่ระดับ 32.45 บาท/ดอลลาร์ วันนี้คาดว่าเงินบาทจะเคลื่อนไหวในกรอบแคบๆ เนื่องจากนักลงทุนยังรอติดตาม 2 ปัจจัยสำคัญคือ ผลประชุมคณะกรรมการกำหนดนโยบายของธนาคารกลางสหรัฐ (FOMC) และปัจจัยเรื่องการตอบโต้ทางการค้าระหว่างสหรัฐฯ และจีน เป็นหลัก
"วันนี้คิดว่าบาทคงแกว่งในกรอบแคบๆ รอผลประชุม FOMC กับกรณีสงครามการค้าสหรัฐ-จีน เป็นหลัก มองว่าวันนี้บาทคงไม่หวือหวามาก" นิกบริหารเงินระบุ
นักบริหารเงิน คาดว่า วันนี้บาทจะเคลื่อนไหวในกรอบ 32.40-32.50 บาท/ดอลลาร์